เรื่องร้องเรียน (ต้นไม้,ความปลอดภัย,ถนน) วันที่ 2022-07-20 16:31:51 — แขวงสวนหลวง เขตสวนหลวง กรุงเทพมหานคร
สวัสดีค่ะ
จากภาพและคลิปที่ส่งให้คือบริเวณซอยอ่อนนุช 66 ในซอย 5 ค่ะ มีต้นไม้ริมรั้วยื่นยาวออกมาในถนน กิ่งไม้มีหนามแหลมคมด้วยค่ะ เวลารถยนต์สวนกันบริเวณนี้อาจเกี่ยวโดนหรือขีดข่วนรถทำให้เสียหายได้นะคะ รวมถึงคนขี่มอเตอร์ไซต์ที่อาจเกี่ยวโดนก็อันตรายค่ะ เข้าใจว่าเจ้าของบ้านที่ปลูกไว้แบบนี้เพราะไม่ต้องการให้ใครมาจอดรถบริเวณแนวรั้วบ้านตัวเอง(เมื่อประมาณ 3 ปีก่อนก็เอากระถางต้นไม้ขนาดใหญ่มาวางไว้บริเวณถนนหน้าบ้านด้วยเหตุผลนี้ค่ะ) ตอนนั้นดิฉันแจ้งทางสำนักงานเขตสวนหลวงก็มาจัดการให้เรียบร้อยค่ะ อยากรบกวนทาง กทม.หรือทางเขตช่วยเข้ามาดูให้หน่อยค่ะ เพราะในซอย5 นี้มีรถสัญจรไปมาค่อนข้างเยอะ ในซอยนอกจากมีบ้านพักอาศัยแล้วก็มีร้านส้มตำกับสตูดิโอถ่ายภาพด้วยค่ะ หากเพื่อนบ้านจะไปคุยกันเองก็กลัวจะมีปัญหาผิดใจกันแต่ทิ้งไว้แบบนี้มันก็อันตรายต่อทรัพย์สิน(รถยนต์) และผู้ใช้ถนนสัญจรทั่วไปค่ะ
ขอบคุณค่ะ